

VLADA REPUBLIKE HRVATSKE

Zagreb, 6. studenoga 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pokretanju postupka pregovora o sklapanju granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o reprezentativnosti udruga poslodavaca i sindikata („Narodne novine“, br. 93/14. i 26/15.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_ 2024. donijela

**O D L U K U**

**o pokretanju postupka pregovora o sklapanju granskog kolektivnog ugovora**

**za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske**

**I.**

Pokreće se postupak pregovora o sklapanju granskog kolektivnog ugovora za zaposlenike u ustanovama kulture koje se financiraju iz državnog proračuna.

**II.**

U pregovarački odbor Vlade Republike Hrvatske za pregovore o sklapanju granskog kolektivnog ugovora iz točke I. ove Odluke imenuju se:

* dr. sc. Nina Obuljen Koržinek, ministrica kulture i medija

- Dražena Vrselja, državna tajnica u Ministarstvu kulture i medija

- Marica Mikec, predstavnica Ministarstva kulture i medija

- Kristina Vlašiček Novoselec, predstavnica Ministarstva kulture i medija

- Krešimir Račić, predstavnik Ministarstva kulture i medija

- Igor Šabić, predstavnik Ministarstva rada, mirovinskoga sustava, obitelji i socijalne politike

- Hana Zoričić, predstavnica Ministarstva financija.

**III.**

 Stupanjem na snagu ove Odluke stavlja se izvan snage Odluka o pokretanju postupka pregovora o sklapanju granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske („Narodne novine“, broj 67/22.).

**IV.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Vlada Republike Hrvatske i Hrvatski sindikat djelatnika u kulturi zaključili su 27. travnja 2018. godine Granski kolektivni ugovor za zaposlenike u ustanovama kulture koje se financiraju iz državnog proračuna, s vremenskim važenjem do 1. ožujka 2022. godine. Njegova pravna pravila su se, temeljem odredbe članka 199. Zakona o radu („Narodne novine“, br. 93/14., 127/17. i 98/19.), produženo primjenjivala još tri mjeseca od isteka roka na koji je bio sklopljen te produžena primjena prestaje 1. lipnja 2022. godine.

Vlada Republike Hrvatske je na sjednici održanoj 27. svibnja 2022. donijela Odluku o isplati materijalnih i nematerijalnih prava te drugih naknada za zaposlenike u ustanovama kulture („Narodne novine“, broj 60/22.) koja je stupila na snagu 2. lipnja 2022. i koja je važila do sklapanja novog granskog kolektivnog ugovora kojim se utvrđuju prava i obveze iz rada i po osnovi rada zaposlenika u sustavu kulture, a najkasnije do dana stupanja na snagu novog posebnog propisa o plaćama u javnim službama.

Vlada Republike Hrvatske je na sjednici održanoj 20. ožujka 2024. donijela Odluku o produljenju primjene odredbi o materijalnim i nematerijalnim pravima zaposlenika u javnim službama ostvarenih temeljem granskih kolektivnih ugovora („Narodne novine“, broj 35/24.) prema kojoj se sva materijalna i nematerijalna prava zaposlenicima u ustanovama u ustanovama kulture priznaju i primjenjuju na te zaposlenike do sklapanja granskog kolektivnog ugovora koji se primjenjuje na te zaposlenike.

S obzirom na to da je Odluka o pokretanju postupka pregovora o sklapanju granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske („Narodne novine“, broj 67/22.) donesena 10. lipnja 2022. i to u prethodnom mandatu Vlade Republike Hrvatske, potrebno je donijeti novu odluku o pokretanju postupka pregovora o sklapanju granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske.

Stoga se predlaže Vladi Republike Hrvatske donošenje odluke o pokretanju pregovora o sklapanju granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske.